
11 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5541 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της κατάρτισης του Κανονισμού Εσωτε¬ 
ρικής Υπηρεσίας του Ειρηνοδικείου Αμαλιάδας, 
που επήλθε με την υπ' αριθμ. 4/2018 πράξη». 

2 Έγκριση και συμπλήρωση της υπ' αριθμ. 8/2018 
απόφασης της Ολομέλειας του Ειρηνοδικείου 
Κέρκυρας, με την οποία καταρτίζεται Κανονισμός 
Εσωτερικής Υπηρεσίας. 


ΑΠΟΦΑΣΕΙΣ 

Αριθμ. απόφ. 55/2018 (1) 

Έγκριση της κατάρτισης του Κανονισμού Εσω¬ 
τερικής Υπηρεσίας του Ειρηνοδικείου Αμαλιά¬ 
δας, που επήλθε με την υπ' αριθμ. 4/2018 πράξη». 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.00', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 
2) Γεώργιος Λέκκας, 3)Πηνελόπη Ζωντανού, Αντιπρόε¬ 
δροι του Αρείου Πάγου, 4) ΙωσήφΤσαλαγανίδης, 5) Ασπα¬ 
σία Μαγιάκου, 6) Αρτεμίσια Παναγιώτου, 7) Δημήτριος 
Γεώργας, 8) ΔημήτριοςΤζιούβας, 9) Δήμητρα Κοκοτίνη, 
10) Αβροκόμη Θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14) Ναυσικά 
Φράγκου, 15) Μιλτιάδης Χατζηγεωργίου, 16) ΜαρίαΤζα- 
νακάκη, 17) Νικόλαος Πιπιλίγκας, 18) Αρετή Παπαδιά, 
19) Αντώνιος Τσαλαπόρτας, 20) Αντιγόνη Καράίσκου- 
Παλόγου, 21) Θεόδωρος Κανελλόπουλος, 22) Κυριάκος 
Οικονόμου, 23) Ευφροσύνη Καλογεράτου-Ευαγγέλου, 
24) Σοφία Τζουμερκιώτη - Εισηγήτρια, 25) Γεώργιος 


Δημάκης, 26) Λάμπρος Καρέλος, 27) Μαρία Βασδέκη, 
28) Ανθή Γκάμαρη, 29) Ζαμπέτα Στράτα, 30) Γεώργιος 
Χριστοδούλου, 31) Πηνελόπη Παρτσαλίδου-Κομνηνού, 
32) Κωνσταντίνα Μαυρικοπούλου, 33) Μαρία Κουβίδου, 
34) Στυλιανός Δαρέλλης, 35) Όλγα Σχετάκη-Μπονάτου, 
36) Ζωή Κωστόγιαννη-Καλούση 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισό μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 11 Σεπτεμβρίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη¬ 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ. α' ν. 1756/1988, όπως αντικ. από 
το άρθρο 3 παρ. 1 του ν. 1868/1989), προκειμένου να 
αποφασίσει για την έγκριση ή μη της υπ' αριθμ. 4/2018 
Πράξη του Ειρηνοδικείου Αμαλιάδας, που αφορά την 
κατάρτιση του Κανονισμού Εσωτερικής Υπηρεσίας του 
Ειρηνοδικείου, η οποία διαβιβάσθηκε με το υπ' αριθμ. 
32/1-3-2018 έγγραφο της Προϊσταμένηςτης Γραμματεί¬ 
ας του Ειρηνοδικείου Αμαλιάδας, το οποίο έχει ως ακο¬ 
λούθως: «Σας υποβάλλουμε υπηρεσιακό αντίγραφο της 
υπ' αριθμόν 4/2018 ΠΡΑΞΗΣ ΚΑΤΑΡΤΙΣΗΣ ΚΑΝΟΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΕΙΡΗΝΟΔΙΚΕΙΟΥ ΑΜΑΛΙΑ¬ 
ΔΑΣ και παρακαλούμε για τις δικές Σας ενέργειες». 

Η Εισηγήτρια - Αρεοπαγίτης Σοφία Τζουμερκιώτη, 
αφού έθεσε υπόψη των μελών της Ολομέλειας: α. το 
παραπάνω έγγραφο της Προϊσταμένηςτης Γραμματείας 
του Ειρηνοδικείου Αμαλιάδας και β. την υπό κρίση υπ' 
αριθμ. 4/2018 πράξης του ως άνω Ειρηνοδικείου, ειση- 
γήθηκετην έγκριση αυτής, όπως ειδικότερα αναφέρεται 
στο σκεπτικό και το διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού άκου- 
σε την Εισηγήτρια-Αρεοπαγίτη Σοφία Τζουμερκιώτη, 
αποφάσισε, ομόφωνα, την έγκριση της γενομένης με την 
4/2018 πράξη του Ειρηνοδικείου Αμαλιάδας κατάρτιση 
του Κανονισμού Εσωτερικής Υπηρεσίας, όπως ειδικότε¬ 
ρα ορίζεται στο διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται η γενομένη με την υπ'αριθμ. 4/2018 πράξη 
του Ειρηνοδικείου Αμαλιάδας κατάρτιση του Κανονι¬ 
σμού Εσωτερικής Υπηρεσίας, ως ακολούθως: 

«ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ-ΑΜΑΛΙΑΔΑΣ 

(άρθρο 17 ν. 1756/1988, όπως αντικαταστάθηκε με το 
άρθρο 52 παρ 3 ν. 3659/2008 και με το άρθρο 86 παρ. 
2 του ν. 4055/2012). 

ΚΕΦΑΛΑΙΟ ΠΡΩΤΟ 
Άρθρο Ιο 

Το Ειρηνοδικείο Αμαλιάδας συνιστά ένα και μόνο τμή¬ 
μα. 

ΚΕΦΑΛΑΙΟ ΔΕΥΤΕΡΟ 
Άρθρο 2ο 

1. Για την εκδίκαση πολιτικών υποθέσεων συνεδριάζει 
τις τρεις πρώτες Δευτέρες του μήνα, καθώς και τις πρώτη 
και τέταρτη Τετάρτη του μήνα. Ο προσδιορισμός των 
υποθέσεων, ανά δικάσιμο, έχει ως εξής: 

Α) Τις πρώτες τρεις Δευτέρες του μήνα προσδιορίζο¬ 
νται προς εκδίκαση και κατ' ανώτατο όριο τριάντα (30) 


υποθέσεις και συγκεκριμένα: ί) δέκα (10) υποθέσεις τα¬ 
κτικής διαδικασίας, από τις οποίες πέντε (5) πρωτοείσα- 
κτες και πέντε (5) εξ αναβολής, ϋ) τέσσερις (4) υποθέσεις 
περιουσιακών διαφορών (εργατικών διαφορών), από τις 
οποίες δύο (2) πρωτοείσακτες και δύο (2) εξ αναβολής, 
Μί) δεκαέξι (16) υποθέσεις του ν. 3869/2010, από τις οποί¬ 
ες οκτώ (8) πρωτοείσακτες και οκτώ (8) εξ αναβολής. 

Β)Τιςπρώτη και τέταρτη Τετάρτη του μήνα προσδιορί¬ 
ζονται προς εκδίκαση και κατ'ανώτατο όριο τριάντα (30) 
υποθέσεις και συγκεκριμένα: ί) οκτώ (8) υποθέσεις μικρο- 
διαφορών, από τις οποίες τέσσερις (4) πρωτοείσακτες 
και τέσσερις (4) εξ αναβολής, ϋ) τέσσερις (4) υποθέσεις 
ασφαλιστικών μέτρων, από τις οποίες δύο (2) πρωτοεί¬ 
σακτες και δύο (2) εξ αναβολής, ίϋ) έξι (6) υποθέσεις περι¬ 
ουσιακών διαφορών (ανακοπών), από τις οποίες τρεις (3) 
πρωτοείσακτες και τρεις (3) εξ αναβολής, ίν) τέσσερις (4) 
υποθέσεις περιουσιακών διαφορών (αυτοκινητικών δι¬ 
αφορών), από τις οποίες δύο (2) πρωτοείσακτες και δύο 
(2) εξ αναβολής, ν) τέσσερις (4) υποθέσεις περιουσιακών 
διαφορών (μισθωτικών διαφορών), από τις οποίες δύο 
(2) πρωτοείσακτες και δύο (2) εξ αναβολής, καθώς και νί) 
τέσσερις (4) υποθέσεις εκούσιας δικαιοδοσίας, από τις 
οποίες δύο (2) πρωτοείσακτες και δύο (2) εξ αναβολής. 
Επίσηςτην πρώτηΤετάρτη του μήνα δημοσιεύονται και 
διαθήκες. 

2. Ο αριθμός των προσδιορισθεισών υποθέσεων σε 
μία δικάσιμο είναι δυνατόν να αυξηθεί, κατ' εξαίρεση, 
εφόσον το επιβάλλουν οι συνθήκες. 

3. Υποθέσεις Συναινετικών Προσημειώσεων δικάζο¬ 
νται κάθε μέρα από τον Ειρηνοδίκη Υπηρεσίας από ώρα 
10:00 έως 12:00. 

4.0 Ειρηνοδίκης Υπηρεσίας, μπορεί να προσδιορίσει 
την εκδίκαση υποθέσεων Ασφαλιστικών ή Εκούσιας Δι¬ 
καιοδοσίας σε οποιαδήποτε ημέρα και ώρα, εφόσον το 
επιβάλουν οι συνθήκες. 

ΚΕΦΑΛΑΙΟ ΤΡΙΤΟ 

ΧΡΟΝΟΣ ΚΑΙ ΤΟΠΟΣ ΣΥΝΕΔΡΙΑΣΕΩΝ 
Άρθρο 3ο 

1. Ωρα έναρξης όλων των συνεδριάσεων του Ειρηνο¬ 
δικείου ορίζεται η 09:00 πρωινή, και ως τόπος το ακρο¬ 
ατήριο του Ειρηνοδικείου. 

2. Για την εκδίκαση υποθέσεων ασφαλιστικών μέτρων 
και πλειστηριασμών μπορεί να ορισθεί οποιαδήποτε 
ημέρα και ώρα. 

ΚΕΦΑΛΑΙΟ ΤΕΤΑΡΤΟ 
ΛΟΙΠΕΣ ΕΡΓΑΣΙΕΣ 
Άρθρο 4ο 

1. Διαταγές Πληρωμής και ΠιστοποιητικάΤελεσιδικίας, 
Συνεταιρισμών κ.λπ. εκδίδονται όλεςτις εργάσιμες ημέ¬ 
ρες της εβδομάδας. Ένορκες Βεβαιώσεις χωρίς κλήση 
συντάσσονται τις εργάσιμες η μέρες της εβδομάδας. Τ ο 
ίδιο ισχύει και για τη σύνταξη διαφόρων εκθέσεων (ορ¬ 
κίσεις πραγματογνωμόνων κ.λπ.) και τις λοιπές εργασίες 
του Ειρηνοδικείου (χορήγηση διαφόρων βεβαιώσεων 
κ.λπ.). Η έκδοση Διαταγών Πληρωμής, διαφόρων Πιστο¬ 
ποιητικών κ.λπ. εκδίδονται όλεςτις ημέρες εργάσιμες της 
εβδομάδας από ώρα 10:00 έως 12:00. 

2. Ένορκες Βεβαιώσεις με κλήση συντάσσονται κάθε 
Πέμπτη και Παρασκευή. 

ΚΕΦΑΛΑΙΟ ΠΕΜΠΤΟ 
ΔΙΚΑΣΤΙΚΕΣ ΔΙΑΚΟΠΕΣ 
Άρθρο 5ο 

1. Στη διάρκεια των Δικαστικών Διακοπών (από 1 Ιου¬ 
λίου μέχρι και 15 Σεπτεμβρίου), κατά τις επίσημες ημέρες 
αργίες, καθώς και τις περιόδους των εορτών των Χρι¬ 
στουγέννων και του Πάσχα (όπως οι τελευταίες ορίζονται 
από τον Διευθύνοντα το Πρωτοδικείο Αμαλιάδας), δεν 
ορίζονται δικάσιμοι. 

2. Εξαιρούνται υποθέσεις, οι οποίες χαρακτηρίζονται 
από τον Ειρηνοδίκη Υπηρεσίας ως κατεπείγουσες, σύμ¬ 
φωνα με τα οριζόμενα στις διατάξεις του άρθρου 27 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, και οι υποθέσεις Ασφαλιστικών 
Μέτρων. 

3. Κατά τον μήνα Αύγουστο δεν εκδίδονται Διαταγές 
Πληρωμής. 

ΚΕΦΑΛΑΙΟ ΕΚΤΟ 
ΥΠΗΡΕΣΙΕΣ ΕΙΡΗΝΟΔΙΚΩΝ 
Άρθρο 6ο 

Οι Υπηρεσίες των Ειρηνοδικών του Ειρηνοδικείου Αμα¬ 
λιάδας ορίζονται κάθε μήνα με πράξη του Διευθύνοντος 
το Πρωτοδικείο Αμαλιάδας, σύμφωνα με το άρθρο 6Α 
του Κώδικα Οργανισμού Δικαστηρίων και Κατάστασης 
Δικαστικών Λειτουργών, όπως αυτό αντικαταστάθηκε 
με το άρθρο 3 παρ. 2 του ν. 3472/2006. 

ΚΕΦΑΛΑΙΟ ΕΒΔΟΜΟ 
ΟΡΓΑΝΩΣΗ ΓΡΑΜΜΑΤΕΙΑΣ 
Άρθρο 7ο 

1.0 Προϊστάμενος της Γραμματείας είναι υπεύθυνος, 
πέραν της διεκπεραίωσης των διοικητικών υποθέσεων 
(τήρηση ατομικών φακέλων, μισθοδοσίας, στατιστι¬ 
κών στοιχείων και αλληλογραφίας - πρωτοκόλλου και 
εμπιστευτικού πρωτοκόλλου, διαχείριση των διαφόρων 
προμηθειών γραφικής ύλης, καθαριότητας κ.λπ.) και για 
την επιθεώρηση των Δικαστικών Επιμελητών και ληξιάρ- 
χων, για τη δημοσίευση Πολιτικών Αποφάσεων, για την 
κατάθεση Ενδίκων μέσων (Εφέσεων, Ανακοπών Ερημο¬ 
δικίας, Αναιρέσεων, Αναψηλαφήσεων και Ανακλήσεων 
ή Μεταρρυθμίσεων και Τριτανακοπών επί Αποφάσεων 
Εκούσιας Δικαιοδοσίας), καθώς και για την τήρηση των 
βιβλίων της Υπηρεσίας. Επίσης είναι υπεύθυνος για τις 
ενέργειες τις σχετικές με την προμήθεια επίπλων και 
υλικών (γραφικής ύλης καθαριότητας απαραιτήτων για 
την λειτουργία της υπηρεσίας, καθώς και με αναγκαίες 
ενέργειες για επισκευή και συντήρηση ηλεκτρονικών 
υπολογιστών φωτοτυπικών μηχανημάτων). 

2. Ο Προϊστάμενος της Γραμματείας εκδίδει μηνιαία 
κατάσταση υπηρεσίας των γραμματέων και, μετά από 
συνεννόηση με τον Προϊστάμενο του Ειρηνοδικείου, 
ορίζει ανά τακτά χρονικά διαστήματα, που δεν υπερ¬ 
βαίνουν τα δύο δικαστικά έτη, το αντικείμενο της ερ¬ 
γασίας των υπαλλήλων του Ειρηνοδικείου και, εφόσον 
το επιβάλλουν ειδικές υπηρεσιακές ανάγκες, μπορεί να 


αναθέτει σε υπάλληλο ή υπαλλήλους ορισμένου τομέα 
την εκτέλεση εργασιών που ανήκουν στην αρμοδιότητα 
άλλου τομέα. Σε περίπτωση αλλαγής τομέα εργασίας, ο 
υπάλληλος, ο εξερχόμενος του τομέα, υποχρεούται να 
ενημερώσει, πλήρως, εντός ευλόγου χρονικού διαστή¬ 
ματος, τον εισερχόμενο, περί του αντικειμένου εργασίας, 
με σκοπό την εύρυθμη λειτουργία της Γραμματείας του 
Δικαστηρίου. 

3. Οι γραμματείς μετέχουν στη συγκρότηση του Ει¬ 
ρηνοδικείου κατά την εκδίκαση διαφόρων υποθέσεων, 
διεκπεραιώνουν όλες τις υποθέσεις που υπάγονται στην 
αρμοδιότητά τους και τηρούν τα πιο κάτω βιβλία: I). Ει¬ 
σαγωγικών Δικογράφων: Τακτικής Διαδικασίας, Ειδικής 
Διαδικασίας, Εκούσιας Δικαιοδοσίας, Ασφαλιστικών 
Μέτρων και Μικροδιαφορών. II). Εκδοθεισών Αποφά¬ 
σεων: Πολιτικών Αποφάσεων και Διαταγών Πληρωμής 
και Απόδοσης Μισθίου. III). Λοιπά Βιβλία: Απογράφων, 
Πρακτικών Συμβιβασμού, Αναβολών κ.λπ., Πρακτικών 
Ματαιωθεισών Αγωγών, Αιτήσεων κ.λπ., Πρακτικών Μα- 
ταιωθεισών Αγωγών Μικροδιαφορών, Παραιτήσεων από 
τα Ένδικα Μέσα, Εκθέσεων και Πράξεων, Καταθέσεων 
και Αποδόσεων Εγγυοδοσιών, Προγραμμάτων Πλειστη- 
ριασμού, Καταστάσεων Εξόδων Δικαστικών Επιμελητών 
και Συμβολαιογράφων, Πινάκια Τακτικής Διαδικασίας, 
Ειδικής Διαδικασίας και Εκούσιας Δικαιοδοσίας, Μητρώα 
Αστικών και Αγροτικών Συνεταιρισμών. 

4. Οι Γραμματείς είναι υπεύθυνοι για την καθαρογραφή 
των πάσης φύσεως αποφάσεων όταν απαιτείται και για 
την δακτυλογράφηση διαφόρων εγγράφων του Δικα¬ 
στηρίου, για την παραλαβή προγραμμάτων εκθέσεων 
κατασχέσεων δικαστικών επιμελητών και την καταχώ- 
ρηση αυτών στα ειδικά βιβλία. 

5.0 δικαστικός επιμελητής του Ειρηνοδικείου Αμαλιά¬ 
δας διενεργεί τις επιδόσεις για τις οποίες είναι αρμόδιος, 
την τακτοποίηση του Αρχείου, την ασφάλεια του κτιρίου 
και γενικά εκτελεί τις εξωτερικές εργασίες (Ταχυδρομείο 
κ.λπ.) και τις εργασίες που του ανατίθεται από τον Ειρη¬ 
νοδίκη Υπηρεσίας ή τον Προϊστάμενο της Γραμματείας». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρος 

ΒΑΣΙΛΕΙΟΣ ΠΕΠΠΑΣ 


Αριθμ. απόφ. 56/2018 (2) 

Έγκριση και συμπλήρωση της υπ' αριθμ. 8/2018 
απόφασης της Ολομέλειας του Ειρηνοδικείου 
Κέρκυρας, με την οποία καταρτίζεται Κανονι¬ 
σμός Εσωτερικής Υπηρεσίας. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 4 Οκτωβρίου 2018, ημέρα Πέμπτη και ώρα 
10.ΟΟ', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 

Τεύχος Β'5541/11.12.2018 


του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 

1) Βασίλειος Πέππας, Πρόεδρος του Αρείου Πάγου, 
2) Γεώργιος Λέκκας, 3) Πηνελόπη Ζωντανού, Αντιπρόε¬ 
δροι του Αρείου Πάγου,4) ΙωσήφΤσαλαγανίδης, 5) Ασπα¬ 
σία Μαγιάκου, 6) Αρτεμίσια Παναγιώτου, 7) Δημήτριος 
Γεώργας, 8) ΔημήτριοςΤζιούβας, 9) Δήμητρα Κοκοτίνη, 
10) Αβροκόμη Θούα, 11) Πέτρος Σαλίχος, 12) Ιωάννης 
Φιοράκης, 13) Γεώργιος Παπαηλιάδης, 14) Ναυσικά 
Φράγκου, 15) Μιλτιάδης Χατζηγεωργίου, 16) Μαρία Τζα- 
νακάκη, 17) Νικόλαος Πιπιλίγκας, 18) Αρετή Παπαδιά, 
19) Αντώνιος Τσαλαπόρτας, 20) Αντιγόνη Καράίσκου- 
Παλόγου, 21) Θεόδωρος Κανελλόπουλος, 22) Κυριάκος 
Οικονόμου, 23) Ευφροσύνη Καλογεράτου-Ευαγγέλου, 
24) Σοφία Τζουμερκιώτη - Εισηγήτρια, 25) Γεώργιος 
Δημάκης, 26) Λάμπρος Καρέλος, 27) Μαρία Βασδέκη, 
28) Ανθή Γκάμαρη, 29) Ζαμπέτα Στράτα, 30) Γεώργιος 
Χριστοδούλου, 31) Πηνελόπη Παρτσαλίδου-Κομνηνού, 
32) Κωνσταντίνα Μαυρικοπούλου, 33) Μαρία Κουβίδου, 
34) Στυλιανός Δαρέλλης, 35) Όλγα Σχετάκη-Μπονάτου, 
36) Ζωή Κωστόγιαννη-Καλούση, 37) Χρυσούλα Φλώρου- 
Κοντοδήμου και 38) Γεώργιος Κόκκορης, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν η Εισαγγελέας του Αρείου Πάγου, Ξένη 
Δημητρίου-Βασιλοπούλου, και η Γραμματέας της Ολομέ¬ 
λειας, Αικατερίνη Φωτοπούλου, Προϊσταμένη Διεύθυν¬ 
σης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
7 Αντιπρόεδροι και 66 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της 

Ολομέλειας εκφώνησε τα ονόματα των υπηρετούντων 

Αντιπροέδρων του Αρείου Πάγου και Αρεοπαγιτών, 
όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 11 Σεπτεμβρίου 2018 έγγραφης πρόσκλη¬ 
σης του Προέδρου του Αρείου Πάγου, προς τους υπη¬ 
ρετούντες στον Άρειο Πάγο δικαστικούς λειτουργούς 
(άρθρο 14 παρ. 2 εδ.α' ν. 1756/1988, όπως αντικ. από το 
άρθρο 3 παρ.1 του ν.1868/1989), προκειμένου να απο¬ 
φασίσει για την έγκριση ή μη της 8/2018 απόφασης της 
Ολομέλειαςτου Ειρηνοδικείου Κέρκυρας, που αφορά την 
κατάρτιση του Κανονισμού Εσωτερικής Υπηρεσίας του 
Ειρηνοδικείου, η οποία διαβιβάσθηκε με το υπ' αριθμ. 
106/15-3-2018 έγγραφο της Ειρηνοδίκη Δ' τάξης Κέρ¬ 
κυρας, Γεωργίας Φλώρου, το οποίο έχει ως ακολούθως: 


«Σας υποβάλουμε, συνημμένα, υπηρεσιακό αντίγραφο 
της με αριθμό 8/2018 απόφασης της Ολομέλειας του 
Ειρηνοδικείου Κέρκυρας, με την οποία καταρτίζεται 
Κανονισμός Εσωτερικής Υπηρεσίας του Ειρηνοδικείου 
Κέρκυρας, σύμφωνα με το άρθρο 17 ν. 1756/1988, όπως 
ισχύει, και παρακαλούμε για τις δικές σας ενέργειες. Επί¬ 
σης, ενόψει της συνεδρίασης της Ολομέλειας του Αρεί¬ 
ου Πάγου για την έγκριση ή μη του προαναφερθέντος 
Κανονισμού εσωτερικής υπηρεσίας του Ειρηνοδικείου 
Κέρκυρας, σας αναφέρουμε ότι: 1. Οπως προκύπτει από 
το αρχείο της υπηρεσίας στο Ειρηνοδικείο Κέρκυρας δεν 
υπάρχει προηγούμενος κανονισμός εσωτερικής λειτουρ¬ 
γίας και 2. Οι οργανικές θέσεις των Ειρηνοδικών είναι 
έξι (6) και υπηρετούν έξι (6). 3. Οι οργανικές θέσεις των 
δικαστικών υπαλλήλων είναι δέκα (10) δικ. Γραμματείς 
και μία (1) επιμελητή δικαστηρίων και υπηρετούν τέσ¬ 
σερις (4) δικαστικοί γραμματείς και ένας υπάλληλος με 
σχέση ΙΔΑΧ, (υποβάλλεται πίνακας). Σας γνωρίζουμε ότι 
η 8/2018 απόφαση αποστέλλεται και με θ-ιύιβΝ». 

Η Εισηγήτρια - Αρεοπαγίτης Σοφία Τζουμερκιώτη, 
αφού έθεσε υπόψη των μελών της Ολομέλειας: α. το 
παραπάνω έγγραφο της Ειρηνοδίκη Κέρκυρας και β. την 
υπό κρίση υπ' αριθμ. 8/2018 απόφαση της Ολομέλειας 
του ως άνω Ειρηνοδικείου, εισηγήθηκε την έγκριση και 
συμπλήρωση αυτής, όπως ειδικότερα αναφέρεται στο 
σκεπτικό και το διατακτικό της παρούσας. 

Η Εισαγγελέας του Αρείου Πάγου ανέπτυξε την πρό¬ 
τασή της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την παρ. 7 του στοιχείου Α «Κανονισμοί» του 
άρθρου 17 του ν. 1756/1988 «Κώδικας Οργανισμού Δι¬ 
καστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια, αφού άκου- 
σε την Εισηγήτρια-Αρεοπαγίτη Σοφία Τζουμερκιώτη, 
αποφάσισε, ομόφωνα, την έγκριση και συμπλήρωση της 
γενομένης με την 8/2018 απόφαση της Ολομέλειας του 
Ειρηνοδικείου Κερκύρας κατάρτισης του Κανονισμού 
Εσωτερικής Υπηρεσίας, όπως ειδικότερα ορίζεται στο 
διατακτικό. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνεται και συμπληρώνεται η γενομένη με την υπ' 
αριθμ. 8/2018 απόφαση της Ολομέλειας του Ειρηνοδι¬ 
κείου Κερκύρας κατάρτιση του Κανονισμού Εσωτερικής 
Υπηρεσίας, ως ακολούθως: 

«ΚΕΦΑΛΑΙΟ ΠΡΩΤΟ 
Άρθρο 1 

Η οργάνωση και λειτουργία του Ειρηνοδικείου Κέρκυ¬ 
ρας και της Γραμματείας του διέπονται από τις διατάξεις 
του Κώδικα Οργανισμού των δικαστηρίων και κατάστα¬ 
σης των Δικαστικών Λειτουργών (ν. 1756/1988, ως ισχύ¬ 
ει), του Κώδικα Δικαστικών Υπαλλήλων (ν. 2812/2000), 
του Κώδικα Πολιτικής Δικονομίας και συμπληρωματικά 
από τις διατάξεις του παρόντος Κανονισμού. 

Άρθρο 2 

Το Ειρηνοδικείο Κέρκυρας ασχολείται με: 

Α. Υποθέσεις που εκδικάζονται με τις διατάξεις της 
εκούσιας δικαιοδοσίας. Για την εκδίκαση των υποθέσεων 
αυτών συνεδριάζει στο ακροατήριό του κάθε δεύτερη 
και τέταρτη Τρίτη κάθε μήνα και ώρα 9:00 π.μ. και σε κάθε 
συνεδρίαση προσδιορίζονται: δεκαπέντε (15) υποθέσεις 
εκ των οποίων δέκα (10) πρωτοείσακτες και πέντε (5) 
από αναβολή. 

Β. Υποθέσεις του ν. 3869/2010 (εκούσιας δικαιοδοσίας) 
θα εκδικάζονται δύο φορές το μήνα, κάθε δεύτερη και 
τέταρτη Τρίτη και ώρα 09:00 π.μ. Ο αριθμός των προσ¬ 
διοριζόμενων υποθέσεων δεν θα υπερβαίνει τις είκοσι 
(20) εκ των οποίων δεκαπέντε (15) πρωτοείσακτες και 
πέντε (5) από αναβολή. 

Γ. Υποθέσεις που υπάγονται στην διαδικασία των 
ασφαλιστικών μέτρων. Για την εκδίκαση των υποθέσε¬ 
ων αυτών συνεδριάζει στο ακροατήριό του κάθε πρώτη 
και τρίτη Τετάρτη κάθε μήνα και ώρα 10:00 π.μ. και σε 
κάθε συνεδρίαση προσδιορίζονται: δέκα (10) υποθέσεις 
εκ των οποίων έξι (6) πρωτοείσακτες και τέσσερις (4) 
από αναβολή αλλά και σε οποιαδήποτε άλλη ημέρα της 
εβδομάδας, λόγω του επείγοντος αυτών, αλλά και των 
αναγκών της Υπηρεσίας. Εάν η πρώτη ή τρίτη Δευτέρα 
κάποιου μήνα συμπίπτει με ημέρα αργίας, ο προσδιορι¬ 
σμός των υποθέσεων θα γίνεται για την αμέσως επόμενη, 
μετά την αργία, Δευτέρα. 

Δ. Υποθέσεις που εκδικάζονται κατά την τακτική δι¬ 
αδικασία. 

1. Οι υποθέσεις της νέας τακτικής διαδικασίας (άρθρο 
237 ΚΠολΔ, όπως διαμορφώθηκε με τον ν. 4335/2015) 
και από την έναρξη ισχύος αυτού (1-1-2016), οι αγωγές 
και τα λοιπά εισαγωγικά δικόγραφα της τακτικής δια¬ 
δικασίας που κατατίθενται από την ημερομηνία αυτή 
εγγράφονται σε ένα νέο πινάκιο. Για την εκδίκαση των 
υποθέσεων αυτών συνεδριάζει στο ακροατήριό του κάθε 
πρώτη και τρίτη Τετάρτη κάθε μήνα και ώρα 9:00 π.μ. 

Σε κάθε δικάσιμο στο νέο πινάκιο, μετά τη λήξη του 
μεταβατικού σταδίου κατά τα οριζόμενα παρακάτω, θα 
προσδιορίζονται μέχρι δέκα (10) υποθέσεις. 

1 α. Κατά το μεταβατικό στάδιο και μέχρι εξάντλησης οι 
εκκρεμείς υποθέσεις, οι κατατεθείσες δηλαδή μέχρι την 
εφαρμογή των νέων παραπάνω διατάξεων (31-12-2015), 
αγωγές και ανακοπές, που έχουν προσδιοριστεί στα ήδη 
υπάρχοντα πινάκια εξακολουθούν να εκδικάζονται κατά 
τις ισχύουσες μέχρι την ημερομηνία αυτή διατάξεις του 
ΚΠολΔ. Για όσες υποθέσεις έχουν ήδη προσδιοριστεί 
σε πινάκια, που έχουν ανοίγει μετά την 31-12-2015 ή 
πρόκειται να προσδιοριστούν σε μεταγενέστερο χρόνο, 


λόγω αποδοχής αιτημάτων αναβολής, τα πινάκια αυτά 
θα βαίνουν παράλληλα με τα νέα, μέχρι την οριστική 
εξάντλησή τους. 

1 β. Κατά το μεταβατικό αυτό στάδιο: α) Αν ο αριθμός 
των υποθέσεων, που είναι προσδιορισμένες στα παλαιά 
πινάκια είναι μεγαλύτερος των (10) δεν θα προσδιορί¬ 
ζονται υποθέσεις στα νέα πινάκια, β) Αν ο αριθμός των 
υποθέσεων, που είναι προσδιορισμένες στα παλαιά πι¬ 
νάκια είναι μέχρι δέκα, στα νέα πινάκια, που αντίστοιχα 
δικάζονται από τον ίδιο δικαστή, θα προσδιορίζεται μία 
(1) υπόθεση, γ) Αν ο αριθμός των υποθέσεων, που είναι 
προσδιορισμένες στα παλαιά πινάκια είναι μικρότερος 
των οκτώ (8), στα νέα πινάκια, που αντίστοιχα δικάζονται 
από τον ίδιο δικαστή, θα προσδιορίζονται μέχρι δυο (2) 
υποθέσεις. 

1γ. Κατά το μεταβατικό στάδιο στην Τακτική Διαδι¬ 
κασία προηγείται η εκδίκαση πρώτα των υποθέσεων 
της νέας Τακτικής Διαδικασίας (αρθρ. 237 ΚΠολΔ, όπως 
τροποποιήθηκε με τον Νόμο 4335/2015), καθώς για τις 
υποθέσεις αυτές αρκεί μόνο η εκφώνηση και ακολουθεί 
η εκδίκαση των υποθέσεων, που είναι γραμμένες στα 
παλαιά καταργούμενα πινάκια. Ως προς τις υποθέσεις της 
νέαςΤακτικής Διαδικασίας, για τις οποίες κατ'άρθρο 237 
παρ. 6 του νέου ΚΠολΔ διατάσσεται επανάληψη συζή¬ 
τησης με διάταξη του Δικαστή και ο τόπος και ο χρόνος 
της νέας συζήτησης για την συμπλήρωση των αποδείξε¬ 
ων με την εξέταση μαρτύρων καθορίζεται υποχρεωτικά 
στην σχετική διάταξη, ορίζεται ότι οι Δικαστές οφείλουν 
κατά το δυνατόν να προσδιορίζουν την διεξαγωγή των 
αποδείξεων στις ημέρες που έχουν ορισθεί να δικάσουν 
οι ίδιοι υποθέσεις στα πινάκια τηςΤακτικής Διαδικασίας. 
Η εκδίκαση των κατ'επανάληψη της διαδικασίας αυτών 
υποθέσεων, στην περίπτωση αυτή, ακολουθεί μετά το 
τέλος της εκδίκασης των υποθέσεων που είναι γραμμέ¬ 
νες στα πινάκια τηςΤακτικής Διαδικασίας. Αν ο ορισμός 
δικασίμου στις παραπάνω ημέρες δεν είναι δυνατός ή 
τυχόν η διαδικασία δεν ολοκληρωθεί αλλά διακοπεί για 
άλλη ημέρα, οι δικαστές οφείλουν να ορίζουν ημέρα 
και ώρα για την επανάληψη (συνέχιση της εξέτασης των 
μαρτύρων) μετά από συνεννόηση με την Προϊσταμένη 
του Ειρηνοδικείου. 

Ε. 1) Υποθέσεις που εκδικάζονται κατά τις Ειδικές δι¬ 
ατάξεις περί Μικροδιαφορών. Για την εκδίκαση των πα¬ 
ραπάνω υποθέσεων συνεδριάζει στο ακροατήριο του 
κάθε δεύτερη και τέταρτη Παρασκευή κάθε μήνα και 
ώρα 09:00 π.μ και σε κάθε συνεδρίαση προσδιορίζο¬ 
νται: δεκατρείς (13) υποθέσεις, εκ των οποίων οκτώ (8) 
πρωτοείσακτες και πέντε (5) από αναβολή, ήτοι σύνολο 
δικογραφιών σε κάθε δικάσιμο δεκατρείς (13) κατ'ανώ¬ 
τατο όριο. 

2) Υποθέσεις που εκδικάζονται κατά την Ειδική Διαδι¬ 
κασία. Για την εκδίκαση των παραπάνω υποθέσεων συ¬ 
νεδριάζει στο ακροατήριο του κάθε δεύτερη και τέταρτη 
Παρασκευή κάθε μήνα και ώρα 09:00 π.μ. και σε κάθε 
συνεδρίαση προσδιορίζονται: είκοσι (20) υποθέσεις, εκ 
των οποίων δεκατρείς (13) πρωτοείσακτες και επτά (7) 
από αναβολή, ήτοι σύνολο δικογραφιών σε κάθε δικά¬ 
σιμο είκοσι (20) κατ'ανώτατο όριο. 

ΣΤ. 1) Επίσης συνεδριάζει στο ακροατήριο του εκάστη 
Πέμπτη του μήνα και ώρα 11.00 π.μ. έως 13.00 για την 
εκδίκαση αιτήσεων εγγραφής προσημείωσης υποθήκης 
και ανάκλησης απόφασης εγγραφής προσημείωσης υπο¬ 
θήκης. Συνεδριάσεις ορίζονται καθ'όλη την διάρκεια του 
ημερολογιακού έτους. 

2) Κάθε Πέμπτη εκάστου μηνάς και ώρα 10:00 π.μ. 
για επικυρώσεις προδικαστικών συμβιβασμών ή την 
εκδίκαση προσωρινών διαταγών επί των αιτήσεων του 
ν. 3869/2010. 

Κάθε Τρίτη του μήνα για την δημοσίευση διαθηκών. 

Ζ. Πράξεις ορισμού συμβολαιογράφου για σφραγίσεις 
και Διατάξεις, καθώς και κάθε άλλη πράξη, θα διενεργού- 
νται όλες τις ημέρες της εβδομάδας. 

Ο προσδιορισμός των δικασίμων των αγωγών και αι¬ 
τήσεων που κατατίθενται γίνεται ως ακολούθως: α) στις 
αγωγές τακτικής διαδικασίας με πράξη του αρμόδιου 
δικαστή ή του νόμιμου αναπληρωτή του, ο οποίος μέσα 
σε 15 ημέρες από το κλείσιμο του φακέλου της υπόθε¬ 
σης ορίζει το δικαστή και συγχρόνως ορίζεται ημέρα και 
ώρα συζήτησης στο ακροατήριο σε χρόνο όχι μεγαλύ¬ 
τερο από τριάντα ημέρες από την παρέλευση της άνω 
προθεσμίας. Σε περίπτωση που ο προβλεπόμενος από 
τον Κανονισμό του Δικαστηρίου αριθμός υποθέσεων 
ανά δικαστή καλυφθεί, ο ορισμός Δικαστή γίνεται εντός 
του απολύτως αναγκαίου χρόνου, β) στις υποθέσεις των 
ειδικών διαδικασιών και μικροδιαφορών με πράξη του 
αρμόδιου δικαστή ή του νόμιμου αναπληρωτή του, 
μέσα σε εύλογο χρόνο που δεν υπερβαίνει τους έξι (6) 
μήνες, με την επιφύλαξη ότι ο αριθμός των υποθέσε¬ 
ων δεν θα ξεπερνά τον αναφερόμενο ως άνω, γ) στις 
υποθέσεις αντιρρήσεων κατά της εκτέλεσης, με όμοια 
ως άνω πράξη, μέσα σε προθεσμία εξήντα (60) ημερών 
από την κατάθεση της ανακοπής και δ) στις υποθέσεις 
του ν. 3869/2010 η δικάσιμος της επικύρωσης του προ- 
δικαστικού συμβιβασμού εντός 2μήνου από την κατά¬ 
θεση της αιτήσεως και η συζήτηση επί της ουσίας εντός 
όμηνου από την κατάθεσή της, με την επιφύλαξη ότι ο 
αριθμός των υποθέσεων δεν θα ξεπερνά τον αναφερό¬ 
μενο ως άνω. 

Κατ'εξαίρεση επιτρέπεται η εγγραφή στο πινάκιο ή 
το έκθεμα εκάστης δικασίμου μείζονος του ανωτέρω 
προβλεπόμενου αριθμού υποθέσεων: α) σε περίπτω¬ 
ση εφαρμογής των άρθρων 31 Κ.Πολ.Δ (παρεπόμενες ή 
συναφείς διαφορές) και 246 Κ.Πολ.Δ (συνεκδίκαση εκ¬ 
κρεμών δικών) και β) σε επείγουσες περιπτώσεις. Στην 
περίπτωση αυτή ο Προϊστάμενος του Ειρηνοδικείου ή ο 
νόμιμος αναπληρωτής του δικαιούται να προσδιορίζει 
καθ' υπέρβαση του ως άνω αριθμού που καθορίζεται 
από τον Κανονισμό και ειδικότερα ως εξής: α) μέχρι τέσ¬ 
σερις (4) υποθέσεις στην τακτική διαδικασία, β) μέχρι 
δύο (2) υποθέσεις ανά κατηγορία υποθέσεων στις ειδικές 
διαδικασίες. Σε περίπτωση μείωσης των υπηρετούντων 
στο Δικαστήριο Δικαστών για οποιονδήποτε λόγο (με¬ 
τάθεση, απόσπαση, αναρρωτική άδεια, οριστική παύ¬ 
ση, συνταξιοδότηση, μείωση οργανικών θέσεων κ.λπ.) 
ο Προϊστάμενος των Υπηρεσιών του Ειρηνοδικείου ή ο 
νόμιμος αναπληρωτής του δύναται να μειώνει αναλόγως 
και γι' ανάλογο αριθμό δικασίμων τον αριθμό των εγγρα- 
φόμενων στα πινάκια ή εκθέματα υποθέσεων, χωρίς να 


θίγεται ο αριθμόςτων προσδιορισμένων προς εκδίκαση 
υποθέσεων, ενώ προκειμένου να διευκολύνεται η τα¬ 
χεία απονομή της δικαιοσύνης και να αντιμετωπίζονται 
αποτελεσματικά οι άμεσες ανάγκες που δημιουργούνται 
από νομοθετικές μεταβολές, δύναται να αυξομειώνει τον 
αριθμό των αναφερομένων ως άνω προσδιοριζόμενων 
υποθέσεων. Η δε πράξη αυτή ισχύει μέχρι την επικύρωση 
της ή μη από την Ολομέλεια του Δικαστηρίου, η οποία 
συγκαλείται υποχρεωτικά για το λόγο αυτό εντός τριών 
(3) μηνών από την έκδοση της πράξης. Σε περίπτωση μη 
επικύρωσης δε θίγεται η εγκυρότητα της πράξης ούτε 
παράγεται οποιαδήποτε ακυρότητα αναφορικά με τις 
υποθέσεις, οι οποίες κατανεμήθηκαν σε πινάκια ή εκθέ¬ 
ματα, κατ' εφαρμογή της. 

Άρθρο 3 

1. Καθορίζονται ως ειδικές υπηρεσίες του Ειρηνο¬ 
δικείου: α) η υπηρεσία έκδοσης διαταγών πληρωμής, 
β) η υπηρεσία δημοσίευσης διαθηκών που συνεδριάζει 
κατά τα οριζόμενα στο άρθρο 1 παρ. Δ, περ. 3 και γ) η 
υπηρεσία ενόρκων βεβαιώσεων. 2. Οι ανωτέρω: α) έως 
και γ) υπηρεσίες λειτουργούν κάθε εργάσιμη ημέρα. 
3. Η έκδοση διαταγών πληρωμής γίνεται το συντομότε¬ 
ρο δυνατόν, όπως ορίζει ο νόμος, και αυθημερόν στις 
περιπτώσεις επικείμενης παραγραφής. 

Άρθρο 4 

Αντίγραφο της κατάστασης της μηνιαίας υπηρεσίας 
των Ειρηνοδικών αναρτάται στον πίνακα ανακοινώσεων 
του Ειρηνοδικείου. 

Άρθρο 5 

Οι ημέρες συνεδρίασης της Ολομέλειας ορίζονται 
από τον Προϊστάμενο του Ειρηνοδικείου.Τα μέλη αυτής 
καλούνται να παραστούν στην ορισθείσα συνεδρίαση 
κατόπιν τηλεφωνικής ειδοποίησης πριν από πέντε (5) 
ημέρες από αρμόδιο υπάλληλο του Ειρηνοδικείου. 

ΚΕΦΑΆΑΙΟ ΔΕΥΤΕΡΟ 

ΧΡΟΝΟΣ ΣΥΝΕΔΡΙΑΣΗΣ ΓΙΑ ΤΗΝ ΕΚΔΙΚΑΣΗ 

ΠΟΛΙΤΙΚΩΝ ΥΠΟΘΕΣΕΩΝ 

Άρθρο 6 

Τακτικές δικάσιμοι δεν ορίζονται: α) Κατά την περίοδο 
των δικαστικών διακοπών (1 η Ιουλίου ως 15η Σεπτεμβρί¬ 
ου), β) Κατά τις οριζόμενες από τον νόμο ημέρες αργίας 
των Δημοσίων Υπηρεσιών, γ) Κατά το χρονικό διάστη¬ 
μα από 20 Δεκεμβρίου έως 7 Ιανουάριου του επόμενου 
έτους και δ) Κατά την Μεγάλη Εβδομάδα και την εβδο¬ 
μάδα της Διακαινησίμου, ε) κατά το β' δεκαπενθήμερο 
του Ιουνίου. 

Άρθρο 7 

Κατά την περίοδο των διακοπών (1 η Ιουλίου ως 15η 
Σεπτεμβρίου) δικάζονται κατ' εξαίρεση οι υποθέσεις που 
αναφέρονται στο άρθρο 27 παρ. 1, στοιχ. β' και γ' και 2 
στοιχ. ββ'του «Κώδικα Οργανισμού Δικαστηρίων». 

Ειδικότερα δικάζονται: α) Καθ'όλο το παραπάνω χρο¬ 
νικό διάστημα υποθέσεις τις οποίες ο Δικαστής που δι¬ 
ευθύνει το Ειρηνοδικείο χαρακτήρισε ως κατεπείγουσες, 
2) κατά το ανωτέρω διάστημα προσδιορίζονται δύο (2) 

δικάσιμοι για την εκδίκαση υποθέσεων ασφαλιστικών 
μέτρων, η 1 η εντός του μήνα Ιουλίου και η 2η εντός του 
μήνα Αυγούστου. 

Άρθρο 8 

α) Από 1η Ιουλίου έως 15η Σεπτεμβρίου προσδιορί¬ 
ζονται δύο (2) δικάσιμοι για την δημοσίευση διαθηκών, 
ήτοι η 1 η εντός του μήνα Ιουλίου και η 2η εντός του μήνα 
Αυγούστου και β) Από 1η Ιουλίου έως 15η Σεπτεμβρί¬ 
ου προσδιορίζονται δύο (2) δικάσιμοι για επικυρώσεις 
προδικαστικών συμβιβασμών ή την εκδίκαση προσωρι¬ 
νών διαταγών επί των αιτήσεων του ν. 3869/2010, η 1 η 
εντός του μήνα Ιουλίου και η δεύτερη εντός του μήνα 
Σεπτεμβρίου, γ) Από 1η Ιουλίου έως 15η Σεπτεμβρίου 
κατατίθενται αιτήσεις για την έκδοση διαταγών πληρω¬ 
μής, διαταγών απόδοσης μισθίου, για την έκδοση διατά¬ 
ξεων για χορήγηση κληρονομητηρίων και αναγνώριση 
σωματείων. 

ΚΕΦΑΛΑΙΟ ΤΡΙΤΟ 

ΤΜΗΜΑ ΓΡΑΜΜΑΤΕΙΑΣ 

Άρθρο 9 

Α. ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ: Ο Προϊστάμενος 
της Γραμματείας είναι υπεύθυνος, πέραν της διεκπεραί¬ 
ωσης των διοικητικών υποθέσεων (τήρηση ατομικών 
φακέλων - μισθοδοσίας, στατιστικών στοιχείων και αλ¬ 
ληλογραφίας - Πρωτοκόλλου, ζητήματα που άπτονται 
της υπηρεσιακής κατάστασης των υπηρετούντων Ειρη¬ 
νοδικών, διαχείριση των διαφόρων προμηθειών γραφι¬ 
κής ύλης, καθαριότητος κ.λπ.) και για την επιθεώρηση 
των Ληξιαρχείων και των Δικαστικών Επιμελητών, για 
την δημοσίευση πράξεων της Ολομέλειας του Ειρηνοδι¬ 
κείου και Πολιτικών Αποφάσεων, για κατάθεση ενδίκων 
μέσων (εφέσεων, ανακοπών ερημοδικίας, αναιρέσεων, 
αναψηλαφήσεων και ανακλήσεων, μεταρρυθμίσεων ή 
τριτανακοπών) καθώς και για την τήρηση των βιβλίων 
της Υπηρεσίας. Επίσης είναι υπεύθυνος για τις ενέργειες 
τις σχετικές με την προμήθεια των επίπλων και υλικών 
(γραφικής ύλης και καθαριότητος) απαραίτητων για την 
λειτουργία της υπηρεσίας καθώς και με τις αναγκαίες 
ενέργειες για την επισκευή και συντήρηση ηλεκτρονικών 
υπολογιστών και φωτοτυπικών μηχανημάτων. Εισηγεί- 
ται εγγράφως στον Προϊστάμενο του Ειρηνοδικείου την 
τοποθέτηση και μετακίνηση των υπαλλήλων σε άλλο 
τομέα, λαμβάνοντας υπόψη τις ειδικές γνώσεις κάθε 
υπαλλήλου. Αν δε για οποιοδήποτε λόγο ο προϊστάμε¬ 
νος Γραμματείας απουσιάζει ή κωλύεται αναπληρώνεται, 
όπως ο Νόμος ορίζει. 

Β. ΓΡΑΜΜΑΤΕΙΑ ΚΑΙ ΑΡΧΕΙΟΤΟΥ ΕΙΡΗΝΟΔΙΚΕΙΟΥ: Στην 
αρμοδιότητα αυτών υπάγονται: Η τήρηση των επί της 
έδρας πρακτικών και η τήρηση όλων των απαραίτητων 
βιβλίων. Η κατάθεση δικογράφων και ο προσδιορισμός 
δικασίμων, η δημοσίευση αποφάσεων, διατάξεων και 
διαταγών πληρωμής. Η χορήγηση σημειωμάτων για 
την έκδοση πινάκων εκκρεμότητας. Η χορήγηση αντι¬ 
γράφων και απογράφων όλων των διαδικασιών που 
φυλάσσονται στο αρχείο. Η αρχειοθέτηση κατ'έτος των 
αποφάσεων, προτάσεων και σχετικών. Η παραλαβή 
προγραμμάτων πλειστηριασμών και κατασχέσεων δι¬ 
καστικών επιμελητών και η καταχώρηση αυτών σε ειδικά 


βιβλία. Η τήρηση του Μητρώου Αστικών και Αγροτικών 
Συνεταιρισμών. Πιστοποιητικά εκδίδονται όλες τις ερ¬ 
γάσιμες ημέρες πλην όμως από ώρα 10:00 έως 13:00, 
ενώ όλες τις εργάσιμες ημέρες συντάσσονται διάφορες 
εκθέσεις (αποδοχής κληρονομιάς, αποποίησης κληρο¬ 
νομιάς, ορκίσεις πραγματογνωμόνων, πράξεις ορισμού 
συμβολαιογράφου για σφραγίσεις κ.λπ.). Η εκτός της 
Γραμματείας καθαρογραφή αποφάσεων απαγορεύεται. 
Τέλος, στα καθήκοντα τους περιλαμβάνονται η διαβίβα¬ 
ση των φακέλων των δικογραφιών της τακτικής διαδι¬ 
κασίας στην Προϊσταμένη του Ειρηνοδικείου μετά την 
παρέλευση των προθεσμιών σύμφωνα με τον Κ.Πολ.Δ 
για τον ορισμό δικαστή και τον προσδιορισμό δικασίμου 
καθώς και η τήρηση βιβλίου διατάξεων για την εξέταση 
μαρτύρων στην τακτική διαδικασία. Ο δε Προϊστάμε¬ 
νος Ειρηνοδίκης, δύναται με πράξη του να αυξομειώνει 
προσωρινά ή οριστικά τον αριθμό των υπαλλήλων που 
απασχολούνται σε κάθε αντικείμενο και να αναθέτει σε 
υπάλληλο ή υπάλληλους ορισμένου τομέα την εκτέλεση 
εργασιών που ανήκουν στην αρμοδιότητα άλλου τομέα, 
ανάλογα με τις εκάστοτε υπηρεσιακές ανάγκες. Σε περί¬ 
πτωση αλλαγής εξερχόμενος του τομέα του υποχρεούται 
να ενημερώνει πλήρως εντός εύλογου χρονικού διαστή¬ 
ματος τον εισερχόμενο κατά το αντικείμενο εργασίας 
με σκοπό την εύρυθμη λειτουργία της Γραμματείας του 
Ειρηνοδικείου. Τέλος, ασχολούνται με την διοικητική εν 
γένει υπηρεσία κατόπιν εντολήςτου Προϊσταμένου του 
Ειρηνοδικείου σε συνεννόηση με τον Προϊστάμενο της 
Γραμματείας. 

Η κατανομή αρμοδιοτήτων και ανάθεση καθηκόντων 
στους υπηρετούντες υπαλλήλους της Γραμματείας θα 
προσδιορίζεται δυνάμει πράξης του Προϊσταμένου Ει¬ 
ρηνοδίκη κατόπιν συνεννόησης με τον Προϊστάμενο της 
Γραμματείας και με γνώμονα τις ανάγκες της Υπηρεσίας, 
τον αριθμό των υπαλλήλων της Γραμματείας και τις ειδι¬ 
κές γνώσεις ή δεξιότητες των τελευταίων. 

ΚΕΦΑΛΑΙΟ ΤΕΤΑΡΤΟ 

Άρθρο 10 

Υποθέσεις που μέχρι την έναρξη ισχύος αυτού του 
Κανονισμού έχουν προσδιορισθεί να εκδικασθούν σε 
άλλες ημέρες και ώρες θα εκδικασθούν, όπως προσδι¬ 
ορίσθηκαν. 

Άρθρο 11 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ο κανονισμός αυτός τροποποιείται και συμπληρώνεται 
σύμφωνα με τις διατάξεις του ν. 1756/1988, ανάλογα με 
τις εμφανιζόμενες κάθε φορά ανάγκες της υπηρεσίας. 

Η ισχύς του κανονισμού αυτού αρχίζει απάτην ημέρα 
της δημοσίευσης του στην Εφημερίδα της Κυβερνήσεως 
(άρθρο 17 παρ.7 ν. 1756/1988), οπότε και καταργείται 
κάθε άλλη διάταξη που ρυθμίζει τα ίδια θέματα». 

Κρίθηκε, αποφασίσθηκε και εκδόθηκε, στην Αθήνα, 
στις 4 Οκτωβρίου 2018. 

Ο Πρόεδρος 

ΒΑΣΙΛΕΙΟΣ ΠΕΠΠΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1 . ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.915 την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2 . ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























